**Közmondások**

A közmondásokat és jelentésüket összekeverve megkapják papíron, összehúzással párosítani kell ezeket.

|  |  |
| --- | --- |
| Farkast emlegetnek, a kert alatt jár. | Nincs tökéletes szépség, zavartalan boldogság. |
| Savanyú a szőlő. | A sorozatosan elkövetett bűnökért előbb-utóbb megfizet az ember. |
| Nem esik messze az alma a fájától. | Úgy kell kiegyezni, hogy mindkét fél elégedett legyen. |
| Falra hányt borsó. | Sok a buta ember. |
| Tiltott gyümölcs édesebb. | Amilyen a szülő, olyan a gyereke is. |
| Kecskére bízza a káposztát. | Ha valami nem elérhető, próbáljuk kevésbé vonzónak látni. |
| A kecske is jóllakjon, a káposzta is megmaradjon. | Ha emlegeted a bajt, bekövetkezhet. |
| Nincsen rózsa tövis nélkül. | Hiába beszélünk valakinek, nem hallgat ránk. |
| Nagy az Isten állatkertje. | Amit nem kaphatunk meg, arra jobban vágyunk. |
| Addig jár a korsó a kútra, míg el nem törik. | Megbízhatatlan emberre bízott valami értékeset. |

Megoldás:

Farkast emlegetnek, a kert alatt jár. = Ha emlegeted a bajt, bekövetkezhet.

Savanyú a szőlő. = Ha valami nem elérhető, próbáljuk kevésbé vonzónak látni.

Nem esik messze az alma a fájától. = Amilyen a szülő, olyan a gyereke is.

Falra hányt borsó. = Hiába beszélünk valakinek, nem hallgat ránk.

Tiltott gyümölcs édesebb. = Amit nem kaphatunk meg, arra jobban vágyunk.

Kecskére bízza a káposztát. = Megbízhatatlan emberre bízott valami értékeset.

A kecske is jóllakjon, a káposzta is megmaradjon. = Úgy kell kiegyezni, hogy mindkét fél elégedett legyen.

Nincsen rózsa tövis nélkül. = Nincs tökéletes szépség, zavartalan boldogság.

Nagy az Isten állatkertje. = Sok a buta ember.

Addig jár a korsó a kútra, míg el nem törik. = A sorozatosan elkövetett bűnökért előbb-utóbb megfizet az ember.